Forte begynte med friidrett ved Vaz Preparatory School, og i 2008 satte han ny personlig rekord med 6,90 da han kom på 3.-plass ved det Jamaicanske High School-mesterskapet i friidrett. Hans første internasjonale stevne var CARIFTA Games 2008, der han kom på 3.-plass i tresteg og 8.-plass i lengde i U17-klassen. Han gikk ved Wolmer's Boys' High School, og som 16-åring satte han personlige rekorder på 10,75 på 100 meter og 21,93 på 200 meter. Han deltok også i U17-klassen ved CARIFTA Games 2009 i Vieux Fort på Saint Lucia, der han vant både tresteg (14,77) og lengde (7,25).